Takarékos konyha: Kapros-túrós lepény
Nagyon gyorsan elkészítettem , napokban láttam Gabriella Konyhája blogján. Eddig még nem sütöttem kapros-túróst most férjuram kérte, majd nézelődtem receptjeim között találtam is egyet de úgy gondoltam amit már kipróbáltak az a biztos. Nem csalódtam, nagyon finom ízlett férjuramnak is!
Hozzávalók: tészta: 2 dl langyos tej/nekem kicsit kevesebb is elég volt/, 1 dkg. élesztő, 1 db tojás, 5 dkg. zsír, 25 dkg. liszt, csipet só, 1 ek. kristálycukor.töltelék: 50 dkg. tehéntúró, 4 ek. cukor, 2 db tojássárgája, 3 db tojás fehérje/a harmadik tojás sárgája a sütemény tetejére tett öntethez kell/, 1 ek. búzadara, 2 ek. apróra összevágott kapor,egész pici vaníliacukrot is tettem .öntethez: 2 ek. tejföl, 1 ek. cukor, 1 tojássárgája.
Elkészítése: Az élesztőt kevés langyos tejben megfutattam , a lisztben elmorzsoltam a zsírt majd az összes hozzávalóval együtt bedagasztottam. 1/2 órát pihentettem a tésztát. Közben összeállítottam a tölteléket. A hozzávalókat összekevertem a tojás fehérjét kemény habbá felverve. Kis méretű tepsit/20x26 cm/ zsírral kikentem beliszteztem , a tésztát kinyújtottam ujjnyi vastagra és tepsibe tettem a tölteléket rákanalaztam elsimítottam. Előmelegített sütőbe tettem 180 fokon 15' sütöttem majd kivettem és az összekevert öntetet rákanalaztam majd visszatettem a sütőbe még 20'-re. Hagytam teljesen kihűlni majd szeleteltem!
Címkék: édes lepények, édesség, kapros, kelt tészta, kipróbáltam, más blogról, sütemény, túrós
Finom lehetett! El is gondolkoztattál...:))
2013. július 16. 9:05
A kapor és a turó nagyon jó páros:) Biztos finom volt:)
2013. július 16. 9:30
Hogy én ezt mennyire szerettem gyerekkoromban! Ilyenkor annyira sajnálom,hogy tejallergiásak vagyunk..
Hű de nagyon szépek lettek :)
Éva, annyira örülök, hogy megtetszett a receptem és elkészítetted. Az pedig külön öröm számomra, hogy ízlett neked és a férjednek is. :)
2013. július 16. 12:57
Mi is szeretjük :) és milyen szép magas,nekem mindig laposra sikerül!
2013. július 16. 15:10
Szépek nagyon! A túró passzol a kaporral, fincsi is lehet.
Jól néz ki ezzel a sárga "tetővel" és biztos finom is! Imádom a kapros-túrós réteset is!
2013. július 16. 16:27
Nocsak, egyszerűen lehet megjegyzést írni Neked:-)
Engem is csábít ez a recept, jó ideje szeretném kipróbálni az édes kapros-túrós sütit.
RaMary ne gondolkodj , próbáld ki hajrá !:-))
Kati az biztos nagyon jók így együtt!:)
Patrícia sajnálom hogy nem eheted !
Gabriella nagyon megkívántam a blogodon köszi szépen nagyon finom volt. Még szomszédasszonyomtól is kaptam dícséretet:-))Megkínáltam !
Márti köszi, szerintem lehet hogy nagy tepsiben csináltad nem?
Tiffanylda köszi nagyon finom volt!
Gerdi látod a technika ilyen hol enged hol meg nem. Próbáld ki fincsi!
Látod, milyen jó, hogy ez kérte a férjed! :) Mi is nagyon szeretjük, szerintem a túró-kapor párosítás nagyon finom tud lenni! :)
2013. július 18. 21:05